Diari Oficial de la Generalitat Valenciana


Sumari del DOGV 9983, del 14-11-2024 (2024/11202)

ANUNCI pel qual se sotmeten a informació pública les sol·licituds d'autorització administrativa prèvia i autorització administrativa de construcció corresponent a l'ampliació de la subestació Elx 220kV, situada en el terme municipal d'Elx, província d'Alacant. Expedient ATRCCT/2023/263/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/11710

CVE
:   RKUM-N-9561-32558

Data del document
:   29-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Red Eléctrica de España, SAU, va presentar amb data 6 de setembre de 2023 una sol·licitud d’autorització administrativa prèvia i d’autorització administrativa de construcció als efectes previstos en l’article 9 del Decret 88/2005, de 29 d’abril, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, així com en l’article 53 de la Llei 24/2013, de 26 de desembre, del sector elèctric. Per això se sotmet a informació pública la sol·licitud d’autorització administrativa prèvia i d’autorització administrativa de construcció de la instal·lació elèctrica que s’indica a continuació:

Sol·licitant: Red Eléctrica de España, SAU.

Objecte de la sol·licitud: Sol·licitud d’autorització administrativa prèvia i d’autorització administrativa de construcció.

Emplaçament: polígon 149, parcel·la 72. Partida Maitino, Elx (Alacant)

Òrgan competent per a resoldre: Direcció General d'Energia i Mines.

Documents sotmesos a informació pública:

– Projecte tècnic administratiu ampliació de la subestació Elx 220 kV.

Pressupost: 1.757.629 €

Característiques generals del projecte: ampliació d’una (1) posició de línia de 220 kV, tipus GIS en el carrer 7 per a EVRE.

Els documents seran exposats per a consulta pública en l’adreça electrònica següent: <https://cindi.gva.es/es/web/energia/alacant2>, en castellà, i <https://cindi.gva.es/va/web/energia/alacant2>, en valencià, en l’apartat Informació pública, disponibles l’endemà de la publicació.

Cosa que es fa pública per a coneixement general i perquè qui es considere afectat en els seus drets puga examinar la documentació assenyalada en l’adreça electrònica indicada o presencialment en el Servici Territorial d’Indústria, Energia i Mines, situat en el carrer Churruca, 29, d’Alacant, així com dirigir al servici territorial esmentat les al·legacions que considere oportunes en el termini de vint dies hàbils comptats a partir de l’endemà de la publicació d’este anunci, les quals es podran presentar telemàticament, a través de la seu electrònica de la Generalitat, en l’enllaç següent <https://www.gva.es/va/inicio/procedimientos?id_proc=G95565>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà que les persones que tinguen la condició d’interessades puguen personar-se, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, i puguen interposar els recursos procedents contra la resolució definitiva del procediment.

  

Alacant, 29 d'octubre de 2024

Sara Blanes Bas

Cap del Servici Territorial d'Indústria, Energia i Mines d'Alacant